**Zápisnica č. 5/2023**

**zo zasadnutia správnej rady Historického ústavu SAV, v. v. i. dňa 19. októbra 2023**

Prítomní: P. Bystrický, D. Duchoňová, M. Hanula, S. Michálek, M. Zvalová (prizvaný hosť)

Ospravedlnený: D. Segeš

Zasadanie otvoril a viedol predseda správnej rady Historického ústavu SAV, v. v. i. (ďalej aj správna rada) S. Michálek. Ako pozvaný hosť sa zasadnutia zúčastnila ekonómka organizácie M. Zvalová,. Prerokované boli nasledovné body programu, ktorý prítomní členovia správnej rady schválili:

**1.** **Návrh na rozdelenie hospodárskeho výsledku HÚ SAV, v. v. i. za rok 2022**

M. Zvalová informovala o návrhu na rozdelenie hospodárskeho výsledku organizácie za rok 2022:

V účtovnom období 1. 1. 2022 až 31. 12. 2022 vykázal ústav v účtovníctve výnosy v čiastke 2 325 859,96 EUR a náklady v čiastke 2 322 750,06 EUR, hospodársky výsledok bol zisk v čiastke 3 109,90 EUR.
Predseda správnej rady navrhol, aby hospodársky výsledok za rok 2022 bol preúčtovaný na účet 428 nevysporiadaný výsledok hospodárenia minulých rokov v súlade s Opatrením Ministerstva financií, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky.

Správna rada tento návrh schválila.

**2. Návrh na úpravu Pravidiel hodnotenia výskumných pracovníkov HÚ SAV, v. v. i.**

Správna rada prerokovala a následne schválila návrh na úpravu Pravidiel hodnotenia výskumných pracovníkov organizácie. Dokument bude odoslaný na vyjadrenie Vedeckej rade HÚ SAV, v. v. i. (ďalej aj vedecká rada) a Dozornej rade HÚ SAV, v. v. i. (ďalej aj dozorná rada).

**3. Schválenie úpravy číselníka vedných odborov**

Správna rada vzala na vedomie informáciu, že vedecká rada organizácie sa vyjadrila k návrhu úpravy číselníka vedných odborov na svojom zasadnutí dňa 30. 6. 2023. Dozorná rada organizácie sa k návrhu vyjadrila na svojom zasadnutí 12. 10. 2023. Správna rada následne schválila návrh úpravy číselníka vedných odborov.

**4. Návrh nového Organizačného poriadku organizácie**

Správna rada opätovne prerokovala návrh nového Organizačného poriadku organizácie. Vzala na vedomie informáciu, že po predošlom vyjadrení vedeckej rady sa dozorná rada vyjadrila k návrhu na svojom zasadnutí dňa 13. 10. 2023. Správna rada následne návrh nového organizačného poriadku schválila.

**5. Personálne otázky**

Predseda správnej rady informoval o situácii so mzdovým fondom a o personálnych otázkach. Od 1. 12. 2023 nastupuje do pracovného pomeru nový vedecký pracovník. Úväzok Dr. E. Londákovej sa od 1. 1. 2024 zníži na 50 percent.

**6. Rôzne**

Predseda správnej rady informoval o porade na predsedníctve o navrhnutej zmene prerozdeľovania výkonovej zložky mzdového fondu. Návrh musí schváliť Snem SAV, v. v. i.

M. Hanula oboznámil prítomných so znením Zápisnice o činnosti dozornej rady organizácie za rok 2022.

Správna rada schválila návrh podpredsedu správnej rady na odmenu riaditeľovi organizácie za vedecké výsledky (publikácia vo vydavateľstve Palgrave, publikácia História zadnými dvermi 5) vo výške dvojnásobku priemernej odmeny vedeckých pracovníkov.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.